A feladatot 2012. március 24-re (órára) kell megoldani (érdemes kinyomtatni), együtt leellenőrizzük!

A Debrecen-Bútor Kft. március havi ÁFA elszámoláshoz kapcsolódó adatai:

1. Bőrgarnitúra beszerzés az Andante Kft.-től 300150 Ft nettó értékben március 1-jén.

2. Március 1-jén Ukrajnába történő bőrgarnitúra értékesítés nettó 500000 Ft értékben.

3. Március 2-án nettó 60000 Ft értékben előfizetés a Világgazdaság címűfolyóiratra.
4. A Zala Bútorgyártól szekrénysor vásárlása 1050000 Ft nettó értékben.

5. A TIGÁZ-tól a gázszámla nettó 150000 Ft értékben.

6. A Debreceni Vízművektől nettó 10 000 Ft értékben.

7. Áramszámla a TITÁSZ-tól nettó 65000 Ft értékben.
8. T Mobile Internet szolgáltatás értéke nettó 19900 Ft.

9. Március 7-én, a Postán illetékbélyeg vásárlásra került sor bruttó 25 000 Ft értékben.

10. Március 7-én korábban vásárolt Opel személygépkocsi eladása nettó 1600000 Ft értékben, ezt 3 év 9 hónappal ezelőtt vásárolta a cég bruttó 4800000 Ft értékben.

11. Új személygépkocsi vásárlás 8900000 Ft bruttó értékben március 8-án.
12. Árubeszerzés (matrac) a Cardo Bútorgyártól március 8-án nettó 390000 Ft értékben.

13. Március 9-én Casco kötése az ALLIANZ-nál bruttó 78999 Ft értékben.

14. Ágynemű beszerzés a Billerbeck-től 269 250 Ft + Áfa értékben március 9-én.

15. Személygépkocsiba 16100 Ft bruttó értékben diesel lett tankolva az OMW-nál március 12-én.

16. A Postán ajánlott levél feladására került sor március 12-én bruttó 820 Ft értékben.

17. Március 13-án az AULA könyvkiadótól 6500 Ft + Áfa értékben könyvvásárlás.

18. Március 14-én üzleti ebédre került sor a Viktória étteremben, az ebéd bruttó 14560 Ft-ba került.

19. Március 16-án a vállalat tehergépkocsijába nettó 14 375 Ft értékben diesel lett tankolva.

20. A Kft. március 17-én számlát állított ki a KISOSZ számára akkreditált vizsgáztatás címen bruttó 51200 Ft értékben, ez bevételként jelentkezik a Kft.-nél.

21. Március 19-én kárpitos garnitúra érkezett be a Sandrától 384000 Ft + Áfa értékben.

22. Március 19-én az Andante Kft.-től bőrgarnitúra-beszerzés történt nettó 1650000 Ft értékben.

23. Személygépkocsi szervizelése március 20-án bruttó 58000 Ft.

24. Heverő beszerzés a Sandrától 429375 Ft + Áfa értékben március 21-én.

25. Számlakönyvvásárlás nettó 30000 Ft + Áfa értékben a Fejedelem Kft-től.

26. A Leporello Kft.-nél különböző irodaszerek, nyomtatványok vásárlása történt március 21-én nettó 10200 Ft értékben.

27. Március 22-én az Andante Kft.-től bőrgarnitúra vásárlás nettó 744000 Ft értékben.

28. Akkreditált (OKJ) oktatásból kifolyólag a Debreceni Egyetem Közgazdaságtudomány Karától bruttó 63000 Ft-ra tett szert a Kft.

29. Március 23-án 120000 Ft + Áfa értékben a Debrecen TV-ben reklámfilm spot szolgáltatás igénybevétele.

30. Március 24-én üzleti célú reprezentációs ebéd az Aranybika étteremben bruttó 13450 Ft értékben.

31. Ajánlott levél feladása a Postán március 26-án bruttó 960 Ft értékben.

32. Takarítószerek vásárlása március 28-án nettó 25000 Ft értékben.

33. A Kft. eladta hűtőgépét 15000 Ft + Áfa ellenértékben március 30-án.

34. A Kft. Belföldre történő értékesítés árbevétele március hónapra 10400000 Ft + Áfa volt.

35. A cég rendelkezik bérbe adható üzlettel is, aminek bérleti díját március 31-én ki is számlázta nettó 100000 Ft értékben.

36. T MOBILE mobiltelefon szolgáltatás 65500 Ft + Áfa értékben.

37. Március 31-én Schieder Ltd. német cégtől (rendelkezik közösségi adószámmal) szekrénysor beszerzése 4000 € értékben, ehhez még 300 €-s szállítási költség is tartozik. (268 Ft volt március 31-én az euró árfolyama)
38. Március havi könyvelési díj nettó 37500 Ft.
Készítse el a cég március havi ÁFA analitikáját, ÁFA-bevallását!

ÁFA analitika

	Ssz.
	Fizetendő ÁFA (Ft)
	Előzetesen felszámított ÁFA

	
	
	Levonható
	Le nem vonható

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	


